Diari Oficial de la Generalitat Valenciana


Sumari del DOGV 8421, del 12-11-2018 (2018/10340)

RESOLUCIÓ de 8 de novembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual s'efectua la delegació de competències per a l'adquisició de la finca Mas de Sanaüja, situada al cim del Penyagolosa, al terme municipal de Xodos.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8421

Data del DOGV
:   12-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10124


Data del document
:   08-11-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 8 de novembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual s'efectua la delegació de competències per a l'adquisició de la finca Mas de Sanaüja, situada al cim del Penyagolosa, al terme municipal de Xodos. [2018/10023]  
L'article 104 del capítol I, del títol V «De la propietat forestal i el seu increment» del Decret 98/1995, de 16 de maig, del Govern Valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, estableix que: «La tramitació dels expedients d'adquisició de terrenys forestals s'han d'iniciar a través de la direcció general corresponent de la Conselleria de Medi Ambient, i cal elevar la proposta de compra a la Conselleria d'Economia i Hisenda, que és qui l'ha d'aprovar.»  
  
Així mateix, la disposició addicional cinquena de la Llei 14/2003, de 10 d'abril, de patrimoni de la Generalitat, relativa a muntanyes, terrenys forestals i vies pecuàries, indica: «La conselleria competent en l'administració i gestió de muntanyes, terrenys forestals i vies pecuàries, és qui exerceix les facultats atribuïdes en aquesta llei a la conselleria competent en matèria de patrimoni en relació amb les vies pecuàries i muntanyes de la Generalitat catalogades, tot per ajustar-se al que estableix la legislació especial i supletòriament aquesta llei. Ultra això, ha de comunicar a la conselleria competent en matèria de patrimoni les actuacions realitzades perquè es consignen en l'inventari i s'inscriguen en el Registre de la Propietat».  
La intenció del Consell ha sigut tradicionalment adquirir el cim del Penyagolosa «per la singularitat del fet i com a acte simbòlic» per a retornar als ciutadans la titularitat del cim del Penyagolosa, de 1813 metres, la segona major muntanya del territori valencià.  
Vist que la Conselleria d'Hisenda i Model Econòmic té disponibilitat pressupostària suficient per a realitzar l'adquisició d'aquesta finca, sobre la base del principi d'eficàcia i per raons de celeritat, economia i agilitat s'aconsella que la tramitació de l'adquisició, la tire endavant la conselleria competent en matèria de patrimoni.  
En conseqüència, i de conformitat amb l'article 63.1 de la Llei 5/1983, de 30 de desembre, del Consell, en relació amb el que es disposa en l'article 9.1 de la Llei 40/2015, d'1 d'octubre, de règim jurídic del sector públic, resolc:  
  
Primer  
Delegar en la conselleria competent en matèria de patrimoni la tramitació de l'adquisició de la finca Mas de Sanaüja situada en el pic la muntanya del Penyagolosa en el terme municipal de Xodos.  
  
  
Segon  
En les autoritzacions que s'expedisquen en virtut de la present resolució de delegació s'ha de fer constar aquesta circumstància.  
  
Tercer  
La present resolució és efectiva des de l'endemà d'aparéixer publicada en el Diari Oficial de la Generalitat Valenciana.  
  
València, 8 de novembre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.